Diari Oficial de la Generalitat Valenciana


Sumari del DOGV 5766, del 20-05-2008 (2008/6271)

DECRET 73/2008, de 16 de maig, del Consell, de modificació del Decret 210/1997, de 10 de juliol, del Consell, pel qual es va crear la Comissió Interdepartamental d'Igualtat d'Oportunitats entre Dones i Hòmens.
-----------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2008/05/16/73/dof/vci/html**

### Dades del document

Número de DOGV
:   5766

Data del DOGV
:   20-05-2008

Secció del DOGV
:   I. DISPOSICIONS GENERALS

Número del document
:   2008/6271


Data del document
:   16-05-2008

Organisme emissor
:   Conselleria de Benestar Social

Tipus de document
:   Decret

Anàlisi jurídica

 Descriptors 

:   * reglament intern
    * dona
    * legislació
    * organització administrativa

DECRET 73/2008, de 16 de maig, del Consell, de modificació del Decret 210/1997, de 10 de juliol, del Consell, pel qual es va crear la Comissió Interdepartamental d'Igualtat d'Oportunitats entre Dones i Hòmens. [2008/6271]  
El Consell, primer a través del Pla d'Igualtat d'Oportunitats entre Hòmens i Dones 1997-2000, segon a través del Pla d'Igualtat d'Oportunitats entre Dones i Hòmens 2001-2004, i després a través del Pla d'Igualtat d'Oportunitats 2006-2009, preveu, com a mesura prioritària de conscienciació i sensibilització de la societat, la incorporació global des de la mateixa administració pública de la dimensió d'igualtat d'oportunitats i la variable de gènere en les polítiques i accions de tots els departaments de la Generalitat.  
Per a vetlar per la correcta aplicació de les esmentades polítiques, el Consell va crear la Comissió Interdepartamental d'Igualtat d'Oportunitats entre Dones i Hòmens, per mitjà del Decret 210/1997, de 10 de juliol, en què se li atribuïen una composició determinada en l'article 3 del mencionat text normatiu.  
A l'empara de l'article 29 de l'Estatut d'Autonomia de la Comunitat Valenciana, l'organització del Consell s'ha vist modificada per mitjà del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat.  
Com a conseqüència de la nova organització del Consell, es va fer necessària l'assignació de les competències que corresponen als nous òrgans que integren el Consell, per mitjà del Decret 92/2007, de 6 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat.  
Per a adequar la composició de la Comissió Interdepartamental d'Igualtat d'Oportunitats entre Dones i Hòmens a la nova organització del Consell, de manera que la incorporació de la igualtat d'oportunitats i la perspectiva de gènere impliquen a tots els departaments de la Generalitat, i fent ús de les facultats atribuïdes pels articles 18 i 25 de la Llei del Consell, a proposta del conseller de Benestar Social i amb la deliberació prèvia del Consell, en la reunió del dia 16 de maig de 2008,  
DECRETE  
Article únic  
Es modifica l'article 3 del Decret 210/1997, de 10 de juliol, del Consell, pel qual es va crear la Comissió Interdepartamental d'Igualtat d'Oportunitats entre Dones i Hòmens, modificat per mitjà dels Decrets 223/1999, de 15 de desembre, i 15/2004, de 6 de febrer, del Consell, que queda redactat com seguix:  
«Article 3  
La Comissió Interdepartamental d'Oportunitats d'Igualtat entre Dones i Hòmens estarà composta pels membres següents:  
- Presidència: el titular de la conselleria de Benestar Social.  
- Vicepresidència: el titular de la Secretaria Autonòmica de Benestar Social.  
- Vocals: un representant, amb el rang de secretari autonòmic o de sostsecretari, per cada una de les conselleries de la Generalitat, o persones en qui deleguen, i un representant de la Presidència de la Generalitat amb el rang de secretari autonòmic, o persona en qui delegue.  
- La Secretaria de la Comissió serà exercida per la directora general de la Dona i per la Igualtat.  
- La Secretaria Administrativa de la Comissió serà exercida per l'Àrea de Coordinació, de la Direcció General de Coordinació, de la conselleria de Presidència.  
La Comissió podrà acordar, quan els assumptes que s'han de debatre ho facen necessari, l'assistència de persones de reconegut prestigi en qualitat d'assessors, amb veu però sense vot».  
DISPOSICIONS FINALS  
Primera  
Es faculta el titular de la conselleria de Benestar Social perquè dicte les disposicions necessàries per al desplegament del que establix el present decret.  
Segona  
La present disposició entrarà en vigor l'endemà de la seua publicació en el Diari Oficial de la Comunitat Valenciana.  
València, 16 de maig de 2008  
El president de la Generalitat,  
FRANCISCO CAMPS ORTIZ  
El conseller de Benestar Social,  
JUAN GABRIEL COTINO FERRER


Còpia Permalink ELI